Publication: Magyar Közlöny
Issue: MK-1998-25 (Year: 1998, Number: 25)
Era: 1990-2004
Section: 10/1993. (XII. 30.) MüM rendelet előírásai szerint kell
Paragraph Index: 214

c) Létesítés és használat szabályai témából: Felismerési szinten sajátítsák el a tanulók: — a veszélyességi övezet kialakításának szükségességét, — a tűzveszélyességi osztályok jelzésére használatos táblákat, — a tűzgátló szerkezeteket, berendezéseket, — egy épületben a tűzszakasz-határok felismerését, — a kezdeti tűz oltására alkalmas eszközöket, felszereléseket, — kezdeti tűz oltására alkalmas eszközök használhatóságának megítélését, — tűzvédelmi szabályozást igénylő tereket. Definíciós szinten sajátítsák el a tanulók: — a veszélyességi övezet, helyiség, szabadtér, tűzszakasz, épület, műtárgy, építmény, létesítmény robbanási határérték, lobbanáspont, gyulladási hőmérséklet fogalmát, — a tűzveszélyességi osztályok jelét, megnevezését, — az éghető folyadékok és olvadékok tűzveszélyességi fokozatainak fogalmát, a fokozatba sorolás feltételeit, — az építőanyagok éghetőség, füstfejlesztő képesség, égve csepegési tulajdonság szerinti csoportosítását, — az épületszerkezetek éghetőségi csoportjait, a tűzállósági határérték és a tűzállósági fokozat fogalmát, — a tűzállósági határállapotok jellemzőit, — a tűzállósági fokozat összefüggéseit, megállapításának szabályait, a meghatározás különleges eseteit, — a tűzszakasz, a tűzfal, a tűzgátló fal, a tűzgátló födém, a tűzterjedési gátak, a tűzgátló előtér fogalmát, — a tűzszakasz meghatározási folyamatát, az alapterület módosítási lehetőségeit, — a tűzterjedési gátak alkalmazási szükségességét, — az elhelyezés alapelveit, a tűztávolság fogalmát, — a tűztávolság meghatározásához szükséges paramétereket és ezek módosító hatásait, — a tűzoltási felvonulási út és terület fogalmát, kialakításuk célját, tulajdonságaikat, — a tűzterhelés fogalmát, fajtáit, — a tűzterhelés számításhoz szükséges adatokat, menetét, — a mértékadó tűzállósági követelmények meghatározásának tartalmát, 1998/25. szám — a tömegtartózkodásra szolgáló helyiség, épület, nagyforgalmú épület, huzamos tartózkodásra szolgáló helyiség fogalmát, — a helyiségek, tűzszakaszok, építmények veszélyhelyzet esetén való kiürítésének szabályait, — a kiürítés számítás elvét, menetét, — a közlekedést, a kiürítést biztosító útvonalakkal kapcsolatos követelményeket, — az épületgépészeti berendezések csoportosítását, a tűzvédelmet érintő jellemzőiket, — a szükségvilágítások működésének feltételeit, kialakításuk követelményeit, — a villamos veszélyességi fokozatok fogalmát, belső tartalmát, — a robbanásbiztos villamos gyártmány fogalmát, a robbanásbiztos védelmi módokat, — erősáramú szabadvezetékek, kábelek nyomvonalainak tűzvédelmi vonzatát, — az éghető gázzal és éghető folyadékkal üzemelő tüzelő-, fűtőberendezések kezelési osztályait, a biztonságos üzemeltetés feltételeit, — a tüzelő-, fűtőberendezés felügyeletének ellátását, az üzemeltetéshez kapcsolódó írásos dokumentációk tartalmát, — az égéstermék elvezetés, füstcsövek, kémények kialakítási, üzemeltetési szabályait, — a természetes szellőztetés, a mesterséges szellőztetés kialakításának lehetőségeit, — a szellőztetés biztonságos üzemeltetésének feltételeit, — a villámcsapás káros hatásai elleni védelem felépítését, — a villámhárító berendezés felépítését, elemeinek funkcióját, — a villámhárító berendezés felülvizsgálatát, — a különböző halmazállapotú anyagok sztatikus feltöltődésének lehetőségeit, — a szikraérzékenységi osztályok fogalmát, tartalmát, — a sztatikus feltöltődés csökkentésének, a töltések elvezetésének lehetőségeit, — a hő- és füstelvezetők, a füstszakasz fogalmát, — a hő- és füstelvezetők méretezésének menetét, — a hasadó, hasadó-nyíló felület, a redukált nyomás, az elsődleges és másodlagos épületszerkezet fogalmát, — a hasadó, hasadó-nyíló felület méretezésének menetét, — a munkaterületek rendjére vonatkozó szabályokat, a tűzveszélyes tevékenység végzésére vonatkozó szabályokat, — a dohányzás szabályait, — a raktározás általános szabályait, a gázpalackok tárolásának szabályait, — az éghető folyadékok helyiségben és kamrában történő tárolásának szabályait, a szilárd anyag szabadban tárolásának szabályait, — a szállítás általános szabályait, — a kézi tűzoltó készülékek elhelyezésére vonatkozó szabályokat, — a felülvizsgálati, karbantartási, nyilvántartási kötelezettségeket, — az oltóvíz biztosítás szabályait, — az oltóvízforrások felülvizsgálati, karbantartási, nyilvántartási kötelezettségeit, — a robbanásveszélyes tér fogalmát, jellemzőit, csoportosítását, — a hatékony szellőzés, a robbanásveszélyes állapot fogalmát, — az éghető gázokra, folyadékokra, porokra jellemző robbanásveszélyes terek jellemzőit, — a robbanásveszély megelőzésének, elhárításának, a robbanás mérséklésének lehetőségeit, — a robbanásveszélyes terekhez kapcsolódó építészeti és épületgépészeti megoldásokat, — az „A”—„B” tűzveszélyességi osztályhoz kapcsolódó létesítési és használati szabályokat, — a magas hőmérsékletű technológiák, a fémmegmunkálás, a hegesztés veszélyeit, — az ipari és a mezőgazdasági szárítási technológiák végzésének tűzvédelmi szabályait, — aratáskor betartandó tűzvédelmi szabályokat, — szérű, rostnövénytároló, kazal kialakításának tűzvédelmi szabályait, — tarló- és növényi hulladék égetés, mezőgazdasági erő- és munkagépekre vonatkozó tűzvédelmi szabályokat, — az erdőgazdálkodás tűzvédelmi szabályait, — a szállásépületekre vonatkozó tűzvédelmi szabályozás kialakításának szükségességét, — a pótolhatatlan értékek védelmi problémáit. Rendezési szinten sajátítsák el a tanulók: — a veszélyességi övezet meghatározásának lehetőségeit, — a tűzveszélyességi osztályba sorolás menetét, különös eseteit, — az éghető folyadékok és olvadékok tűzveszélyességi fokozatba sorolását, — építőanyagok, épületszerkezetek minősítését a tűzzel szembeni viselkedésük alapján, — a tűzállósági határállapotok elérésének következményeit, — meghatározott tűzállósági fokozathoz az alkalmazható épületszerkezetek követelmény szerinti kiválasztását, — megítélni egy adott épületszerkezet tulajdonságainak ismeretében annak tűzgátló tulajdonságát, — a tűzoltási felvonulási út és terület helyes kialakítását, — a tűzterhelés számítás során kapott adat értékelését, — a kiürítés számítás során kapott adat értékelését, — az épületgépészeti berendezések kihatását egy épület tűzvédelmi megítélésére, — a létesítési és használati szabályok kapcsolódását, — a munkaterületek rendjére vonatkozó szabályoktól való eltérés következményeit, 1998/25. szám — a tűzveszélyes tevékenység szabálytalan végzésének vonzatait, — a raktározási szabályok összefüggéseit, — a tűzoltó-technikai eszközök, felszerelések tűzoltás során való alkalmazásának különbözőségét, — a robbanásveszélyes terek helyes kialakításának fontosságát, — az „A”—„B” tűzveszélyességi osztályba való sorolás nehézségeit, annak következményeit, — az ipari és a mezőgazdasági munkák tűzvédelmi kihatásait, — a közösségi és lakóépületek, a középmagas, magasépületek, a tömegtartózkodásra szolgáló épületek, a mozgásukban, cselekvőképességükben korlátozottak elhelyezésére szolgáló épületek létesítésének és használatának speciális szabályait, — a pótolhatatlan értékek védelmére vonatkozó tűzvédelmi szabályokat. Jártasság szintjén tudják végrehajtani a tanulók: — a veszélyességi övezet kiterjedésének meghatározását, — a tevékenységek, a munkaterületek tűzveszélyességi osztályba sorolásának elvégzését, — a robbanásveszélyes tér jellemzőinek megfelelően a létesítési és használati szabályok értékelését, alkalmazását, — a különleges rendeltetésű épületszerkezetek létesítési szabályainak érvényesítését, — az épületgépészeti berendezések tűzvédelmet befolyásoló szerepének meghatározását, — a számított tűzterhelés meghatározását, — a mértékadó tűzállósági követelmények számítását, — a kiürítés számításos tervezését, — hő- és füstelvezető berendezések méretezését, — hasadó, hasadó-nyíló felületek szükséges méretének meghatározását, — a beruházásokhoz, a használati mód változásához kapcsolódó, létesítési, használati alapelvek alkalmazását, — az alkalomszerű tűzveszélyes tevékenység feltételeinek megállapítását, az írásbeli engedély kiadását, — a munkaterület rendjére vonatkozó szabályok meghatározását, — a használati hiányosságok felismerését és kiküszöbölésük megoldásait.

Source: https://magyarkozlony.hu/hivatalos-lapok/d7948622a0e7874dc4ae59e311c7d2cbd877f3a9/dokumentumok/edc3e13c78c2aed4fc27ea66edc917f2dbd0d4a0/letoltes